จับตา! ศาล รธน.นัดวินิจฉัยคำร้อง กกต.เสนอยุบพรรคอนาคตใหม่ 21 ก.พ.นี้
จับตา! ศาล รธน.นัดวินิจฉัยคำร้อง กกต.เสนอยุบพรรคอนาคตใหม่ 21 ก.พ.นี้
จับตา! ศาล รธน.นัดวินิจฉัยคำร้อง กกต.เสนอยุบพรรคอนาคตใหม่ 21 ก.พ.นี้
5 ก.พ. 2563

วันนี้(5ก.พ.63)ศาลรัฐธรรมนูญ ได้พิจารณากรณีคณะกรรมการการเลือกตั้ง (กกต.) ยื่นคำร้องให้วินิจฉัยเพื่อมีคำสั่งยุบพรรคอนาคตใหม่ โดยได้อภิปรายเพื่อนำไปสู่การวินิจฉัยแล้วเห็นว่าตามคำร้องของผู้ร้องและคำชี้แจงแก้ข้อกล่าวหาคดีพอวินิจฉัยได้ ไม่จำเป็นต้องทำการไต่สวนพยานบุคคล แต่เพื่อประโยชน์แห่งการพิจารณา จึงให้พยานบุคคลรวม 17 ปากตามที่ผู้ถูกร้องยื่นบัญชีระบุพยาน จัดทำบันทึกถ้อยคำยืนยันข้อเท็จจริงหรือความเห็นเป็นหนังสือยื่นต่อศาลรัฐธรรมนูญภายในวันที่ 12 ก.พ.2563
และให้เลขาธิการ กกต.ในฐานะผู้เกี่ยวข้อง จัดทำความเห็นเป็นหนังสือและส่งเอกสารต่อศาลรัฐธรรมนูญ ภายในวันที่ 12 ก.พ.2563 ตาม พ.ร.บ.ประกอบรัฐธรรมนูญว่าด้วยวิธีพิจารณาของศาลรัฐธรรมนูญ พ.ศ.2561 มาตรา 27 วรรคสาม และนัดอ่านคำวินิจฉัยในวันศุกร์ที่ 21 ก.พ.2563 เวลา 15.00 น.เป็นต้นไป ณ ห้องพิจารณาคดี ชั้น 3 ศาลรัฐธรรมนูญ ศูนย์ราชการเฉลิมพระเกียรติ 80 พรรษา 5 ธันวาคม 2550 อาคารราชบุรีดิเรกฤทธิ์